תופעת ה"ברבנהיימר" קרויה על שם שתי הדמויות העומדות במרכז שני הסרטים – ברבי ורוברט אופנהיימר.
**ברבנהיימר** (באנגלית: **Barbenheimer**; הלחם של המילים **ברבי** ו**אופנהיימר**) היא תופעת אינטרנט המתייחסת לעלייתם לאקרנים של הסרטים "ברבי" ו"אופנהיימר" באותו היום, 21 ביולי 2023. עלייתם המשותפת גרמה לסיקור ניכר של הניגוד בין שני הסרטים – מחד, "ברבי", סרט פנטזיה קומי בבימויה של גרטה גרוויג המבוסס על בובת האופנה ברבי, ומאידך, "אופנהיימר", סרט מותחן ביוגרפי בבימויו של כריסטופר נולאן המבוסס על חייו של הפיזיקאי התאורטי רוברט אופנהיימר – אשר זכה להדים רבים ברשתות החברתיות עד להפיכתו לתופעת אינטרנט.

אתר החדשות "Polygon" תיאר את שני הסרטים כ"הפכים קיצוניים". מספר משתמשי אינטרנט התייחסו גם לתופעה זו בשם "אופנברבי" (ובאנגלית: **Oppenbarbie**), ועיתונאים רבים התייחסו לתופעה זו במהלך ריאיונות עם ידוענים שונים, שנשאלו באיזה סרט בכוונתם לצפות תחילה.

במהלך קיץ 2023 התחזקה התופעה וזכתה לשמה כשהחלו לצוץ פוסטים לפיהם יש לצפות בשני הסרטים בהקרנה כפולה. במאי שני הסרטים הגיבו ליריבות בכך שעודדו את קהל הצופים אכן לצפות בשני הסרטים באותו היום.

תכנון נגדי
----------

בהשראת התופעה הופצו באינטרנט כרזות מעריצים ששילבו בין הדמויות השונות מתוך שני הסרטים. מספר כרזות, ובפרט כרזה זו שבתמונה, שנוצרה על ידי שון לונגמור, הפכו לוויראליות במיוחד.
תופעת ה"ברבנהיימר" נובעת ממהלך הנקרא "תכנון נגדי (אנ')", אסטרטגיית שיווק שבה שני סרטים ניגודיים עולים לאקרנים באותו יום במטרה למשוך אליהם את אותו קהל צופים. כבר בשנת 2002, הצליחו "סרטי יוניברסל" לשווק בהצלחה מהלך של "תכנון נגדי", כאשר הפיצו את סרט הדרמה הקומית "רווק פלוס ילד" במקביל להפצתו של סרט ההמשך של זיכיון אופרת החלל "מלחמת הכוכבים", "מלחמת הכוכבים - פרק 2: מתקפת המשובטים". כתוצאה מכך, זכה "רווק פלוס ילד" למעמדו כסרט הבריטי המצליח ביותר באותה שנה, והרוויח למעלה מ-130 מיליון דולר.

לקראת עליית שני הסרטים לאקרנים, ציין מגזין הגברים "GQ" כי מתרחשת תופעה דומה בעונת החגים, כמו במקרה בו עלו הסרטים "החתול של שרק: משאלה אחת ודי" ו"אווטאר: דרכם של המים" במקביל לאקרנים בשנת 2022, והשווה את הקיץ לעונת ה"ספורט דמים של הכל-או-כלום". באותה שנה התרחשה תכנון נגדי דומה עם סרטי הקיץ "אהבה בשחקים: מאווריק" ו"הבורגרים של בוב: הסרט", שמתוכם, הסרט האחרון היה קטן יותר בהשוואה לראשון, מה שאיפשר דינמיקה זו.

בקיץ 2023, עתידים הסרטים "ברבי" ו"אופנהיימר" לעלות לאקרנים באותו תאריך, 21 ביולי 2023; תאריך עלייתם לאקרנים הוקבל לתאריך עלייתם של סרט גיבורי-העל "האביר האפל" – גם הוא בבימויו של במאי "אופנהיימר", כריסטופר נולאן – ושל מחזמר הלהיטים "מאמא מיה!", לאקרנים בשנת 2008.

בהשוואה בין "ברבי" ל"אופנהיימר", צייץ "The A.V. Club" כי "לאחד מהסרטים האלו יש דמות ראשית שמתחבטת בנוגע למשמעותו של מושג המוות. הסרט השני הוא "אופנהיימר"." משתמשים רבים ברשתות החברתיות ציינו את השילוב בין הסרטים ופרסמו ממים בנושא זה בטוויטר. מעצבי חולצות באתר המסחר המקוון "Etsy" החלו ליצור מרצ'נדייז המבוסס על תופעת ה"ברבנהיימר". גרסאות מוקדמות של חולצות אלו השתמשו ישירות בסמלילי שני הסרטים והצבתם זה לצד זה, בעוד שבגרסאות מאוחרות יותר, הופיעו סמלילים חדשים בהשראת שני שמות הסרטים. בנוסף, מספר ציוצים התייחסו ל-"Serbet Homes", שני בתים בשכונת פסיפיק פליסיידס, לוס אנג'לס; שהפכו גם הם לתופעת אינטרנט בשל חזיתו השחורה של הבית האחד למול חזיתו הוורודה של הבית השני.

השפעה
-----

### צפייה בהקרנה כפולה

מכיוון שב"עימות" בין שני הסרטים נוצרה ההזדמנות לצפות בשניהם בהקרנה כפולה, נוצר שיח מקוון בין גולשי האינטרנט על סדר הצפייה האופטימלי בשני הסרטים: על פי הקונצנזוס, סדר הצפייה האופטימלי יהיה ראשית ב"אופנהיימר" ולאחר מכן ב"ברבי", בעוד שהצפייה בשני הסרטים בסדר ההפוך תיחשב כ"שגויה".

### רווחים בקופות

בעוד שהסרט "ברבי" עתיד להרוויח כ-80–100 מיליון דולר, הסרט "אופנהיימר" עתיד להרוויח 50 מיליון דולר בסוף השבוע הראשון לעלייתם לאקרנים. שבועיים לפני עלייתם לאקרנים, נמסר מטעם רשת בתי הקולנוע "AMC Theatres" כי למעלה מ-20,000 חברי "AMC Stubs" כבר הזמינו כרטיסים מראש עבור שני הסרטים באותו היום, וכי הייתה מגמת עלייה של 33% במספר האנשים שקנו כרטיסים זוגיים מ-7 ביולי עד ל-10 ביולי.

### בישראל

אולפן הסרטים בישראל "טוליפ אנטרטיינמנט" הודיעו כי למעלה מ-130,000 איש צפו בסרט "ברבי" בסוף השבוע הראשון בבתי הקולנוע בישראל. זוהי הפתיחה השנייה בגודלה בישראל, לסרט שאין בו המשכונים, ובמקום הראשון נמצא הסרט "האחים סופר מריו" שיצא באותה שנה. שבוע לאחר יציאת הסרט "ברבי" לאקרנים, הגיעו לבתי הקולנוע בישראל כ-300,000, זוהי עלייה של 40% ביחס לכמות הצופים בסוף השבוע הראשון.

תגובות
------

### תעשיית הקולנוע

מרגו רובי וקיליאן מרפי, כוכבי הסרטים "ברבי" ו"אופנהיימר", בהתאמה.
השחקן טום קרוז התייחס לתופעה בציוץ שבו החזיק כרטיסים ל"ברבי" ול"אופנהיימר" עם במאי "משימה בלתי אפשרית: נקמת מוות – חלק ראשון" (2023), כריסטופר מקווארי, והתייחס לשני הסרטים כאל סרטים המיועדים ל"הקרנה כפולה"; קודם לכן, תמך קרוז כלכלית בתעשיית הקולנוע בעקבות הצלחתו הקופתית של "אהבה בשחקים: מאווריק" והבמאי סטיבן ספילברג אף טען כי קרוז "הציל את התחת של הוליווד". בהמשך, חיקו מרגו רובי וגרטה גרוויג, כוכבת ובמאית (בהתאמה) הסרט "ברבי", את קרוז וקנו כרטיסים עבור "אופנהיימר". בהקרנת בכורתו של הסרט "אייר", הצהיר השחקן מאט דיימון, שנמנה בין חברי צוות השחקנים של "אופנהיימר", בריאיון ל"ואניטי פייר" כי "מותר" לקהל ללכת לראות שני סרטים בסוף שבוע אחד. בהקרנת בכורתו של "ברבי", גרוויג, יחד עם איסה ריי, הביעה את תמיכתה בקונספט ה"הקרנה הכפולה", וריי הצהירה כי "אני אוהבת את הסולידריות שבה אנשים ניסו להעמיד אותנו זה מול זה, ועכשיו במצב של הקרנה כפולה". בראיון לאתר "La Vanguardia", הביע כוכב "אופנהיימר", קיליאן מרפי, את תמיכתו בתופעה והצהיר "עצתי תהיה שאנשים ילכו לראות את שניהם באותו יום. אם הם סרטים טובים, אז הרווח הוא של הקולנוע."

### ניתוח התופעה

מקורבים שיערו כי ייתכן שהחלטתם של "האחים וורנר" להפיץ את הסרט "ברבי" במהלך סוף השבוע המועדף על נולאן, באמצע יולי, עבור הפצת סרטיו, נבעה כנקמה נגד נולאן על שעזב את "האחים וורנר"; החל מ"האביר האפל" ולמעט "התחלה", כל סרטיו של נולאן עלו לאקרנים באמצע יולי. על פי דיווחים אלו, נולאן היה נסער לגלות ששני הסרטים יעלו לאקרנים באותו סוף שבוע. ראיין גילבי מ"הגרדיאן" השווה את ה"ברבנהיימר" למלחמת הבריטפופ בין הלהקות "בלר" ו"אואזיס" במהלך שנות ה-1990.

קישורים חיצוניים
----------------

ויקישיתוף מדיה וקבצים בנושא **ברבנהיימר** בוויקישיתוף
* אתר למנויים בלבד נועה ליברמן-פלשקס, לאיזה סרט תלכו, ברבי או אופנהיימר? האינטרנט קובע: לא צריך לבחור, באתר TheMarker‏, 12 ביולי 2023
* זוהר אורבך‏, גברת "ברבי" ואדון "אופנהיימר" ייפגשו השבוע בקולנוע. זה ייגמר בדם?, באתר וואלה!‏, 17 ביולי 2023
* שיראל דילר, ‏ממציא פצצת האטום מול ברבי: הקרב על שובר הקופות של הקיץ, בעיתון מקור ראשון, כ״ח בתמוז ה׳תשפ״ג (17/07/2023)
* שרון גולן מאירי, "ברבי" ו"אופנהיימר" יגיעו למסך באותו יום, והרשת משתגעת, באתר מאקו, 18 ביולי 2023
* אריאל פייגלין, הקרב הגדול של הוליווד: 'ברבי' נגד 'אופנהיימר', באתר ערוץ 7, 20 ביולי 2023
* אריאל פייגלין, שברו את התחזיות: 'ברבי' ו'אופנהיימר' שברו שיאים גם בישראל, באתר ערוץ 7, 23 ביולי 2023

הערות שוליים
------------

1. ↑  Ankers-Range, Adele (June 30, 2023). "The Internet Embraces 'Barbenheimer' With Memes, Mashups, and More". IGN. Retrieved July 14, 2023.
2. ↑  Clark, Nicole (June 28, 2023). "The people refuse to decide between Barbie and Oppenheimer". Polygon. Retrieved July 14, 2023.
3. ↑  Romano, Aja (July 10, 2023). "Barbieheimer: It's black. It's pink. It's more meaningful than you think". Vox. Retrieved July 14, 2023.
4. 1 2  Chi, Paul (May 22, 2023). "Matt Damon Takes a Stand on Oppenheimer vs. Barbie". Vanity Fair. Retrieved July 14, 2023.
5. ↑  aworski, Michelle (June 29, 2023). "Barbenheimer is the cinematic meme of the summer". The Daily Dot. Retrieved July 14, 2023.
6. ↑  Gregory, Elizabeth (June 30, 2023). "Barbenheimer: the internet reacts to the release of both films". Evening Standard. Retrieved July 14, 2023.
7. ↑  "Why are moviegoers so excited to see 'Barbie' and 'Oppenheimer' together?". North Jersey Media Group. Retrieved July 14, 2023.
8. ↑  Zack Sharf, Christopher Nolan Says ‘Oppenheimer’ and ‘Barbie’ Opening Together Is ‘Terrific’ Because a ‘Crowded’ Marketplace Is a ‘Healthy’ One: ‘We’ve Been Waiting’ For This, Variety, ‏2023-07-12
9. ↑  Lex BriscusoUpdated: Jul 12, 2023 5:01 pmPosted: Jul 11, 2023 3:07 Pm, Christopher Nolan and Cillian Murphy are Embracing Barbenheimer, IGN, ‏2023-07-11
10. ↑  Majumdar, Mayukh (July 13, 2023). "Barbenheimer and the art of counterprogramming". Lifestyle Asia India. Retrieved July 19, 2023.
11. ↑  Walters, Meg. "Barbenheimer and the meme-ification of movie marketing". Stylist. Archived from the original on July 17, 2023. Retrieved July 19, 2023.
12. ↑  Nwaenie, Chike (July 8, 2023). "Barbie and Oppenheimer Get Mashed Up in Chaotic Barbenheimer Fan Poster". CBR. Archived from the original on July 10, 2023. Retrieved July 19, 2023.
13. ↑  "About a Boy storms to top". BBC. April 30, 2002. Retrieved July 14, 2023.
14. ↑  Phipps, Keith (June 5, 2023). "When Summer Blockbusters Collide: A Short History". GQ. Retrieved July 14, 2023.
15. ↑  Nguyen, Janet (April 13, 2023). ""Barbie" and "Oppenheimer" are opening on the same date. Why that's not a bad thing". Marketplace. Retrieved July 14, 2023.
16. ↑  White, Cindy (April 27, 2023). "When Barbie meets Oppenheimer, it's a battle of iconic vs. atomic". The A.V. Club. Retrieved July 14, 2023.
17. ↑  Moses, Claire (June 28, 2023). "Mark Your Calendars: 'Barbenheimer' Is Coming". The New York Times. ISSN 0362-4331. Retrieved July 14, 2023.
18. ↑  Frank, Jason (July 2, 2023). "Barbenheimer Memes Are Blowing Up". Vulture. Retrieved July 14, 2023.
19. ↑  Edwards, Molly (June 30, 2023). "The internet is exploding with Barbenheimer memes". GamesRadar+. Retrieved July 14, 2023.
20. ↑  D'Alessandro, Anthony (June 29, 2023). "'Barbie' Glamming Up For $80M-$100M Opening With Presales Bigger Than 'Little Mermaid'; 'Oppenheimer' Has Shot At $50M – Box Office Outlook". Deadline Hollywood. Retrieved July 14, 2023.
21. ↑  Johnston, Chris (July 1, 2023). "'Barbie' is set to win the 'Barbenheimer' box office battle with 'Oppenheimer' on their opening weekend". Business Insider. Retrieved July 14, 2023.
22. ↑  Rubin, Rebecca (July 10, 2023). "AMC Theatres Says More Than 20,000 Moviegoers Have Already Booked 'Barbie'-'Oppenheimer' Double Features". Variety. Retrieved July 14, 2023.
23. ↑  Kuo, Christopher (July 12, 2023). "'Barbie' and 'Oppenheimer' Fans Are Ready for Their Double Feature". The New York Times. ISSN 0362-4331. Retrieved July 14, 2023.
24. ↑  אלון פרוכטר, חם בחוץ - לוהט בקולנוע: "ברבי" שוברת שיאים בארץ ובעולם!, באתר כאן 11, ‏23 ביולי 2023
25. ↑  Walsh, Savannah (June 28, 2023). "Tom Cruise Endorses Your Barbie and Oppenheimer Double Feature". Vanity Fair. Retrieved July 14, 2023.
26. ↑  Garbutt, Emily (June 30, 2023). "Greta Gerwig and Margot Robbie have accepted Tom Cruise's movie marathon mission". GamesRadar+. Retrieved July 14, 2023.
27. ↑  Chuba, Kirsten (July 9, 2023). "Greta Gerwig on 'Barbie' vs. 'Oppenheimer' Battle and Margot Robbie's Already-Iconic Foot: "I Did Always Think of the Arched Foot as a Bat Signal"". The Hollywood Reporter. Retrieved July 14, 2023.
28. ↑  Watson, Fay (July 10, 2023). "Cillian Murphy gives Barbenheimer double bill his seal of approval". gamesradar. Retrieved July 14, 2023.
29. ↑  Guerrasio, Jason. "Christopher Nolan isn't happy 'Barbie' will premiere the same weekend as his film, 'Oppenheimer,' sources say". Insider Inc. Retrieved July 14, 2023.
30. ↑  Gilbey, Ryan (June 29, 2023). "Blonde v bombshell: get set for the Barbie-Oppenheimer smackdown". The Guardian. Retrieved July 14, 2023.